Document ID: 31985R0745

*****
ΚΑΝΟΝΙΣΜΟΣ (ΕΟΚ) αριθ. 745/85 ΤΟΥ ΣΥΜΒΟΥΛΙΟΥ
της 21ης Μαρτίου 1985
για την προσωρινή και ολική αναστολή των αυτόνομων δασμών του Κοινού Δασμολογίου για ορισμένους τύπους πολυαιθυλενίου της διάκρισης ex 39.02 Γ Ι α)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
Εκτιμώντας:
ότι η εντός της Κοινότητας παραγωγή του προϊόντος που αποτελεί το αντικείμενο του παρόντος κανονισμού είναι σήμερα ανεπαρκής και ότι οι παραγωγοί δεν μπορούν, λόγω του γεγονότος αυτού, να ανταποκριθούν στις ανάγκες των βιομηχανιών της Κοινότητας που το χρησιμοποιούν·
ότι το συμφέρον της Κοινότητας είναι να αναστείλει ολικά τον αυτόνομο δασμό του Κοινού Δασμολογίου για το εν λόγω προϊόν·
ότι, εν όψει των δυσχερειών που παρουσιάζει η ακριβής εκτίμηση της εξέλιξης της οικονομικής κατάστασης στους σχετικούς τομείς, στο προσεχές μέλλον, ενδείκνυται να ληφθεί μόνο προσωρινά αυτό το μέτρο αναστολής και να οριστεί η διάρκεια της ισχύος του βάσει των συμφερόντων της κοινοτικής παραγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από 1ης Απριλίου έως 30 Ιουνίου 1985, αναστέλλεται ολικά ο αυτόνομος δασμός του Κοινού Δασμολογίου για το ακόλουθο προϊόν:
«Πολυαιθυλένιο, σε μία από τις μορφές που αναφέρονται στη σημείωση 3 στοιχείο β) του κεφαλαίου 39, πυκνότητας τουλάχιστον 0,945 και όχι ανώτερης του 0,985, που προορίζεται να χρησιμοποιηθεί για την κατασκευή ταινιών γραφομηχανής ή παρόμοιων ταινιών (α).
(α) Ο έλεγχος της χρησιμοποίησης γι' αυτό τον ειδικό σκοπό θα γίνεται σύμφωνα με τις σχετικές κοινοτικές διατάξεις.»
Άρθρο 2
Ο παρών κανονισμός αρχίζει να ισχύει την 1η Απριλίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Μαρτίου 1985.

Labels: 3